A helyi rendelet megalkotását a jogalkotásról szóló 2010. évi CXXX. törvény

18. §-ában foglaltaknak megfelelően eljárva az alábbiak szerint indokolom:

ÁLTALÁNOS INDOKOLÁS

Az Államháztartási törvény (Áht) módosított 91 §) alapján a helyi önkormányzat költségvetésének végrehajtására vonatkozó zárszámadási rendelet tervezetét a jegyző készíti elő és a polgármester terjeszti a képviselő-testület elé úgy, hogy az a képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen. A beszámolási kötelezettség elemeit a 4/2013. (I.11.) az államháztartás számviteléről szóló kormányrendelet tartalmazza. 

Ennek a törvényi kötelezettségnek teszünk eleget a 2018. évi gazdálkodásról szóló beszámoló előterjesztésével. A beszámolót a Képviselő-testület azonban csak akkor fogadhatja el, ha az Államkincstár az Önkormányzat beszámolóját pénzügyileg jóváhagyta. Ez a jóváhagyás 2019.04.18-án megtörtént.
RÉSZLETES INDOKOLÁS

I. Az önkormányzati feladatellátás általános értékelése
Csopak Község Önkormányzatának Képviselő-testülete a 1/2018.(II.16.) rendeletével alkotta meg az Önkormányzat 2018. évi költségvetését 1.296.480.000 Ft kiadási és bevételi főösszeggel. Csopak Község Önkormányzata 2018. évben is kiegyensúlyozott gazdálkodást folytatott. A bevételek teljesítése 2018.12.31-én 1.273.768.846 Ft-tal, a kiadások egyenlege 1.207.023.710 Ft-tal zárt. Az Önkormányzat 2018.évi költségvetési maradványa 66.745.136 Ft. A maradvány nem tartalmazza a PRÉMIUM Magyar Államkötvény értékpapírra fordított 99.710.000.- Ft-ot, amelyet az OTP Nyrt-től vásároltunk.
A bevételek és a kiadások a fő költségvetési előirányzatokon belül alakultak az önkormányzati feladatok teljesítése mellett. Ez a megállapítás úgy a kötelező, mint az önként vállalt önkormányzati feladatokra is vonatkozik.

Az Önkormányzat folyamatosan finanszírozta intézményei működését, határidőben fizette azok és saját számláit, az előkészített beruházásai forráshiány miatt nem maradtak el. Sem fejlesztési célú, sem működési célú hitel felvételére nem került sor.

2018. év folyamán a kiadások és bevételek változásai, az ASP-rendszer sajátosságai miatt hatszor került sor a költségvetési rendelet módosítására, melynek eredményeképpen a módosított kiadási és bevételi előirányzat 1.281.601.337 Ft-ra változott.

A 2018. évi eredeti költségvetésben 105.706.000 Ft összegű általános tartalék, valamint 1.000.000 Ft céltartalék került betervezésre. Az általános tartalék az előre nem látható feladatok finanszírozására került elkülönítésre. Az évközi módosítások következtében az általános tartalék előirányzata 37.202.855 Ft-ra csökkent.
II. Az Önkormányzat és intézményei bevételi forrásai és azok teljesítése
Önkormányzatunk közhatalmi bevételei 290.700.000 Ft eredeti előirányzattal szemben 300.743.670 Ft-ra, 103,5 %-on teljesültek. Itt kerülnek elszámolásra a helyi adók, pótlékok, bírságok, átengedett központi adók, különböző egyéb bírságok. Az építményadó és a telekadó bevételei a módosított előirányzatra vetítve 99 %-on teljesültek. Az idegenforgalmi adóbevételekből idén az eredeti előirányzathoz képest 849.810 Ft-tal több realizálódott.

Az iparűzési adó 73.353.396 Ft-ra teljesült, ez az eredeti előirányzat 112,9 %-a. Évek óta nagy figyelmet fordítunk az adófegyelem növelésére, az az adóellenőrzésekre, melynek eredményeként minden évben csökken az adókintlévőség összege. (Összehasonlításul: 2017.évben a közhatalmi bevételekből befolyt összeg 283.487.296 Ft volt.)
A 2018. évi saját működési bevétel 99 %-ra teljesült a módosított előirányzathoz, de 117 %-ra az eredeti előirányzathoz képest Az Önkormányzat saját bevétele az előző évhez képest 14.723.806 Ft-tal csökkent, mert sajnos nem volt olyan meleg nyár, mint 2017-ben. Az apartmanból származó bevételek azonban 149%-kal meghaladták az eredetileg betervezett összegeket.
Mind az Önkormányzat, mind az Óvoda központi tényleges támogatása meghaladta az eredeti előirányzat összegét 2.303.139 Ft-tal, illetve 2.039.780 Ft-tal. Az egyéb központi működési támogatások között számoltuk el a 2018.évi bérkompenzáció összegét, a téli rezsicsökkentésre átadott 636.000 Ft-ot, valamint az ASP-rendszer bevezetéséhez kapcsolódó személyi juttatásra fordítandó összeget.
Támogatásértékű bevételként került elszámolásra az NEAK-tól kapott támogatás, Paloznak Község Önkormányzata által fizetett működési hozzájárulás a Közös Hivatalhoz és az Óvodához. Az egyéb működési célú támogatás az „EFO-pályázat” 2018.évre eső része, ami 39.429.007 Ft.
Az államháztartáson kívülről érkezett működési célú támogatások között a „Testvérvárosi pályázat”-ból származó 5.851.932 Ft és a DRV ZRt-től kapott, általa 2017-ben el nem költött összeg is.
Ingatlanból és tárgyi eszköz értékesítéséből 2018-ban 15.810.568 Ft bevétel keletkezett. A felhalmozási célú államháztartáson belüli támogatások között a 2017.évi strandpályázatból támogatási szerződés alapján visszatartott, idén megérkezett 9.279.066 Ft, a Répási-ház felújítására elnyert 50%-os pályázatból 2.629.312 Ft, valamint a belterületi utak felújítására kapott 15.000.000 Ft szerepel. A lakásvásárlásra, felújításra nyújtott kölcsönök visszatérülése idén 100.080 Ft volt. A felhalmozási bevételek a módosított előirányzatokhoz képest 100%-on teljesültek. A finanszírozási bevételekhez tartozik az előző évi költségvetési maradvány felhasználása és a megelőlegezés folyósítása, amelyek 100%-ra teljesültek.
Fejlesztési célú hitel-felvételre nem került sor.

A Mandulavirág Óvoda intézményi saját bevétele 67.158.990 Ft-on, 92%-on teljesült. Ez főként az étkeztetésből adódik. Az intézmény új főzőkonyhájában készült adagok száma 2018-ban jelentősen növekedett (havi 400 adag szám fölé) mind a gyermek, mind a szociális ellátás keretében étkezők, mind pedig a vendég étkezők terén. Az Óvoda finanszírozására az Önkormányzat 2018-ban 79.188.608 Ft-ot költött.
A Közös Önkormányzati Hivatal saját bevétele 2018-ban csupán 75.532 Ft volt, mert a Hivatalnál felmerülő közhatalmi bevételek az Önkormányzatot illetik. A Hivatalnál szerepel a 2018.évi népszavazás működéséhez kapott 1.127.863 Ft is működési támogatásként. A Közös Hivatal finanszírozására az Önkormányzat 2018-ban 102.615.615 Ft-ot költött.
III. Az Önkormányzat és intézményei kiadásai és azok teljesítése:
Az Önkormányzat összevont 2018. kiadásai a módosított előirányzathoz képest 97 %-on, azaz 1.207.023.710 Ft-ra teljesültek, tehát költségmegtakarítás keletkezett.
Az Önkormányzat intézményi működési kiadásai 95%-on, azaz 399.309.975 Ft- értékben teljesültek. Az Önkormányzat intézményi személyi juttatás módosított előirányzata 136.660.000 Ft, teljesítése 132.237.709 Ft volt. A munkaadót terhelő járulékok teljesítése 30.613.600 Ft, ami 96 % os teljesítés a módosított előirányzatra vetítve. A költségtakarékos gazdálkodásnak köszönhetően a dologi kiadások összege 2018.évben 236.458.666 Ft-on realizálódott, ami a módosított előirányzat 95%-a. Az intézmény működési kiadásaihoz tartozik még a költségvetésben előírt bruttó elszámolásból adódó, ún. megelőlegezés visszafizetése, 9.920.351 Ft.
Támogatásértékű működési kiadást jelentett a térségi orvosi ügyelethez, gyermekjóléti szolgálat feladataihoz és a házi-segítségnyújtáshoz a Társulás részére adott támogatás. Ez 2018. évben 3.085.216 Ft-ot tett ki.
2018. évben 24.958.760 Ft összeget biztosított a Képviselő-testület egyéb szervezetek támogatására. Ez az eredeti előirányzat 100 %-a. A támogatásban részesült szervezeteket a 4. és a 10. mellékletben részleteztük. A működési célú pénzeszköz átadásához könyveltük a Csopak-Info Nonprofit Kft. részére adott 8.000.000 Ft pótbefizetést, amely összeget a Társaságnak vissza kell fizetnie az alapító Önkormányzat részére. 
A társadalom és szociálpolitikai juttatások, támogatásoknál a módosított előirányzat 15.021.902 Ft volt, ami 14.914.402 Ft-on, 99%-on realizálódott. Ekkora összegű települési támogatásokkal és szociálpolitikai juttatásokkal segítette az Önkormányzat a településen élők mindennapjait.
A Vállalkozói és Idegenforgalmi Alapból pályázott vállalkozások és szobakiadók számára 935.864 Ft, illetve 1.260.158 Ft vissza nem térítendő, fejlesztési célú támogatást tudtunk 2018-ban kifizetni. Sajnos a pályázók száma idén is kevés volt.
A Mandulavirág Óvoda kiadásait óvoda és konyha bontásban az 5. melléklet tartalmazza. Összességében a kiadási előirányzat 95 %-on teljesült a módosított előirányzatra vetítve. Ezen belül a személyi kiadások és járulékok 95%-on, a dologi kiadások 70%-on (óvodai nevelés), illetve 96 %-on (konyha) teljesültek. (A konyha dologi kiadásai az eredeti előirányzathoz viszonyítva a megnövekedett adagszámokból adódó élelmezési anyag kiadások miatt növekedtek.) A beruházások (gépek vásárlása) és a felújítások a főzőkonyha, a melegítőkonyha és az óvodai csoportszobák komfortosabbá tételét szolgálták.
A Közös Önkormányzati Hivatal kiadásai a 6. mellékletben található, a kiadások összességében 99 %-on realizálódtak, ami költségmegtakarítást eredményezett. A működési kiadásokon belül a személyi kiadások és a járulékok kiadásai 100%-on-on, a dologi kiadások 95%-on, a beruházási kiadások (kisértékű eszközbeszerzések) pedig 239.750 Ft-tal, 96 %-on teljesültek.
Felhalmozási kiadások:
Az Önkormányzat, az Óvoda és a Hivatal költségvetéséből teljesített összes felhalmozási célú kiadás bruttó értéke 2018.évben 486.114.193 Ft. (Ez az összeg 2017-ben csupán 174.946.707 Ft volt.) Ez a módosított előirányzat 99 %-a. (8. sz. melléklet, 5.sz. melléklet , 6.sz. melléklet). Ezen belül a beruházások bruttó értéke 69.030.060 Ft, a felújítások bruttó értéke 417.084.133 Ft. A tervezett beruházások közül nem valósult meg a gépbeszerzés (Vidékfejlesztési pályázat), a WIFI hálózat bővítése, az Óvodához a játszóház, a mászóka vásárlása. A felújítások közül nem valósult meg  az Általános Iskola vizesblokkjának felújítása, néhány külterületi út és a Kultúrház felújítása. A felhalmozási kiadások összege 2018-ban a legmagasabb érték volt a költségvetési évek között!
IV. Eredmény és Maradvány elszámolása

A 4/2013. (I.11) Kormányrendelet alapjaiban változtatta meg az önkormányzatok számviteli elszámolását. Az eddigi könyvvitel sokkal bonyolultabb és szerteágazóbb lett. A költségvetési számvitel és a kötelezettség-nyilvántartás mellé egy vállalkozási szemléletű könyvelést is kell végeznünk. Ezért mind költségvetési, mind pénzforgalmi szemléletben el kell helyeznünk a felmerült gazdasági eseményeket a főkönyvi számlákon. Megszűnt a pénzmaradvány fogalma, helyébe a maradvány és eredmény fogalmak léptek. A mellékletekben a 13. sz. mutatja a maradvány és az eredmény alakulását az Önkormányzatnál, az Óvodánál és a Közös Hivatalnál.
V. Értékpapír- és hitelműveletek alakulása

Csopak Község Önkormányzata 2018. év folyamán nem tervezett felhalmozási célú hitelt, s tényleges hitel felvétel sem történt. Önkormányzatunk a szabadon lévő pénzeszközeit már 2017-ben hosszú távú értékpapírokba fektette( névérték: 99.710.000 Ft) a számlavezető pénzintézetnél (OTP Nyrt), amely értékpapírokat a pénzintézet állami garanciával bármikor visszavásárol kamatveszteség nélkül. 2018. júniusában véget ért a a vásárolt értékpapírok 1. kamatperiódusa, s a kereskedelmi bank az Önkormányzatnak 5.773.441 Ft kamatot fizetett.
	VI: A Vagyon alakulása                                                  ÖNKORMÁNYZAT ÖSSZEVONT MÉRLEGE                                                          (Ft)

	 
	A
	B
	C
	 
	D
	E 
	F

	 
	ESZKÖZÖK
	 
	 
	
	FORRÁSOK
	 
	 

	1.
	Megnevezés
	Előző év
	Tárgyév
	
	Megnevezés
	Előző év
	Tárgyév

	2.
	Vagyoni értékű jogok
	147 579
	2 013 802
	
	 
	 
	 

	3.
	Szellemi termékek
	2 1534 663 
	17 991 845
	
	Nemzeti vagyon induláskori értéke
	3 408 881 727
	3 408 881 727

	4.
	Ingatlanok és kapcs.vagyoni ért. jogok
	2 822 966 117
	3 137 198 078 
	
	Egyéb eszközök induláskori értéke
	160 984 178
	160 984 178 

	5.
	Gépek, berend., felsz., járművek
	39 890 141
	46 325 147
	
	Felhalmozott eredmény
	-541 984 868
	- 454 916 523

	6.
	Egyéb járművek
	 
	 
	
	Mérleg szerinti eredmény
	87 068 345
	46 602 264 

	7.
	Beruházások, felújítások
	61 205 264
	46 654 524
	
	Saját tőke összesen:
	3 114 949 382
	3 161 551 646 

	8.
	Tárgyi eszk., immateriális javak összesen
	2 924 061 522
	3 230 177 749
	
	Költségvetési tartalék
	 
	 

	9.
	Egyéb tartós részesedések
	4 040 000
	4 040 000 
	
	Költségvetési pénzmaradvány
	 
	 

	10.
	Tartósan adott kölcsön
	 
	
	
	Tartalékok összesen
	0
	0

	11.
	Befektetett pénzügyi eszk.össz:
	4 040 000
	4 040 000
	
	Beruházási és fejlesztési hitel
	 
	 

	12.
	Üzemeltetésre átadott eszk.
	 
	
	
	Egyéb hosszúlejáratú kötelezettségek
	 
	 

	13.
	Befektetett eszközök összesen:
	2 949 783 764
	3 254 223 396
	
	Hosszú lejáratú kötelezettségek összesen:
	0
	0

	14.
	Készletek:
	726 574
	1 074 331
	
	Kötelezettségek áruszállításból,szolgáltatásból
	 
	 

	15.
	Értékpapírok
	99 710 000
	99 710 000
	
	Egyéb rövid lejáratú kötelezettség
	
	

	16.
	Követelések áruszáll.,szolg-ból
	 
	
	
	Rövid lejáratú kötelezettségek összesen:
	
	

	17.
	Egyéb követelések
	
	
	
	Ktgvet. Passzív függő elsz.
	 
	 

	18.
	Követelések összesen:
	0
	
	
	Ktgvet. Kívüli passzív elsz.
	 
	 

	19.
	Pénztárak, csekkek
	335 490
	375 675
	
	Egyéb passzív pü.elsz.össz.
	 
	 

	20.
	Költségvetési bankszámlák
	392 762 949
	95 474 272 
	
	Kötelezettségek összesen:
	0
	0

	21.
	Idegen pénzeszközök
	 
	
	
	Költségvetési évben esedékes kötelezettségek
	12 811 359
	8 577 770

	22.
	Pénzeszközök összesen:
	393 098 439
	95 849 947
	
	Költségvetési évet követően esedékes kötelezettségek
	7 228 985
	18 118 210 

	23.
	Költségvetési évben esedékes követelések
	32 099 405
	21 102 006
	
	Továbbadási c. folyósított támogatások, ellátások elszámolása
	
	237143

	24.
	Költségvetési évet követően esedékes követelések
	5 482 380
	36 523 207
	
	Kapott előlegek
	12 104 752
	18 069 664

	25.
	Követelés jellegű sajátos elszámolások
	22 894 516
	6 165 067
	
	Más szervezetet megillető bevételek elszámolása
	245 438
	94 159

	26.
	Egyéb sajátos eszközoldali elszámolás
	15 047 692
	-370 186
	
	Letétre, megőrzésre átvett pénzeszközök
	3 571 780
	3 172 940

	27.
	  Ktgvetési aktív időbeli elhatárolás.
	1 001 654
	1 605 344
	
	Passzív időbeli elhatárolások
	348 932 728
	306 061 580

	28.
	Eszközök összesen:
	3 499 844 424
	3 515 883 112
	 
	Források összesen:
	3 499 844 424
	3 515 883 112 


Az Önkormányzat 2017. évi összevont záró mérleg főösszege 3.499.844.424 Ft volt, amely 2018. év végére 3.515.883.112 Ft-ra növekedett. A változás oka az eszköz oldalon a befektetett eszközök növekedése, forrás oldalon a saját tőke összegének emelkedése, a kapott előlegek állományának emelkedése.
Az önkormányzat részesedései és ezek tulajdoni hányada az alábbiak szerint alakult 2018. 12.31-én: 

	Megnevezés
	Név-

Érték Ft
	Könyv szerinti

össz. Ft
	Tulajdoni

arány

	BAHART .
	2.840.000
	2.840.000
	0,07%

	Csopak-Info  Nonprofit Kft.
	6.000.000.
	1.200.000
	100%

	Összesen:
	8.840.000
	4.040.000
	


Összességében elmondható, hogy az Önkormányzat 2018. évi gazdálkodása stabil volt, likviditási problémák nem jelentkeztek. A képviselő-testület által elfogadott eredeti költségvetés és a módosításai, a megfelelő pénzügyi döntések megteremtették a kiegyensúlyozott gazdálkodás lehetőségét ebben a jogszabályokban folyamatosan változó, felgyorsult világunkban.
Dr. Szántód Anita sk.

jegyző

